stanford-oval/wikipedia huggingface dataset:
ควอร์โต โด โจบี
รายชื่อตอน

Bicho Esquisito
Sem Solução
Isca Predileta
Disco Voador
Ritmo Quente
Quarto Escuro
Pit Shop
Tomando Nota
Aquele Gás
Estátua Viva
Boca Aberta
Rex
Café com Ninjas
Tempero de Pé
Terror dos Sete Mares
Amigo da Onça
Pelos Anéis de Saturno
Sem Noção
Banheira do Deserto
Comendo Poeira
Altos e Baixos
Uga Buga
Na Cola do Jobi
Balão Trágico
Pedra Sobre Pedra
Bom de Reflexo
Só Quero Chocolate
Suando Frio
Alta Tensão
Estrela Guia
Estranho Amigo
Contando Pesadelos
Encubado
Não Chateia
Questão da Força
Olhar Fulminante
Bom de Boca
Tô de Lua
Milk Shakespeare
Dança das Caveiras
Com Pés na Cabeça
Quero Férias
Faraofada
Monte de Gelo
Duro de Mascar
Fora de Intrusos
Come Quieto
Amigo Invisível
Desnorteados
Quero Bis
Ponto de Vista
Tirando Onda
แหล่งข้อมูลอื่น

ควอร์โต โด โจบี ที่อินเทอร์เน็ตมูวีเดตาเบส
ควอร์โต โด โจบี ที่เดอะทีวีดีบี
ควอร์โต โด โจบี ที่ทีวี รา ทิม บูม (ในภาษาโปรตุเกสแบบบราซิล)
ควอร์โต โด โจบี ที่ยูทูบ
จักรพรรดิมานูเอลที่ 2 พาลาโอโลกอส

| จักรพรรดิมานูเอลที่ 2 พาลาโอโลกอส |
| --- | --- |
พระบรมฉายาลักษณ์จักรพรรดิมานูเอลที่ 2
จักรพรรดิไบแซนไทน์องค์ที่97 เดสปอทแห่งมอเรีย
ครองราชย์: 16 กุมภาพันธ์ ค.ศ. 1391 –21 กรกฎาคม ค.ศ. 1425
ก่อนหน้า: จักรพรรดิจอห์นที่ 5 พาลาโอโลกอส
ถัดไป: จักรพรรดิจอห์นที่ 8 พาลาโอโลกอส

ประสูติ: 27 มิถุนายน ค.ศ. 1350 คอนสแตนติโนเปิล ปัจจุบันคืออิสตันบูลในตุรกี
สวรรคต: 21 กรกฎาคม ค.ศ. 1425 คอนแสตนติโนเปิล ปัจจุบันคืออิสตันบูลในตุรกี
พระราชบุตร: จักรพรรดิจอห์นที่ 8 พาลาโอโลกอส จักรพรรดิคอนสแตนตินที่ 11 พาลาโอโลกอส เจ้าชายเดมีทริออส พาลาโอโลกอส เจ้าชายโทมัส พาลาโอโลกอส
ราชวงศ์: ราชวงศ์พาลาโอโลกอส
พระราชบิดา: จักรพรรดิจอห์นที่5 พาลาโอโลกอส
พระราชมารดา: เฮเลนา คันตาคูเซนอส
ศาสนา: โรมันคาทอลิก
ลายพระอภิไธย: 
จักรพรรดิมานูเอลที่ 2 พาลาโอโลกอส (อังกฤษ: Manuel II Palaiologos; กรีก: Μανουήλ Β΄ Παλαιολόγος) (27 มิถุนายน ค.ศ. 1350 – 21 กรกฎาคม ค.ศ. 1425) มานูเอลที่ 2 พาลาโอโลกอสทรงเป็นจักรพรรดิแห่งจักรวรรดิไบแซนไทน์ของราชวงศ์พาลาโอโลกอส ผู้ทรงครองราชย์ระหว่างปี ค.ศ. 1391 จนเสด็จสวรรคตเมื่อวันที่ 21 กรกฎาคม ค.ศ. 1425 โดยมีพระราชโอรสจักรพรรดิจอห์นที่ 8 พาลาโอโลกอสเป็นผู้ครองราชย์ต่อมา มานูเอลที่​ 2 เสด็จพระราชสมภพเมื่อวันที่ 27 มิถุนายน ค.ศ. 1350 เป็นพระราชโอรสองค์ที่สองในจักรพรรดิจอห์นที่ 5 พาลาโอโลกอสและเฮเลนา คันตาคูเซนอส
ข้อมูลเพิ่มเติม

จักรวรรดิไบแซนไทน์
จักรพรรดิอเล็กซานเดอร์แห่งไบแซนไทน์

| อเล็กซานเดอร์แห่งไบแซนไทน์ |
| --- | --- |
ภาพโมเสกของจักรพรรดิอเล็กซานเดอร์พร้อมด้วย ลูกโลกประดับกางเขนในพระหัตถ์
ประสูติ: 19 กันยายน ค.ศ. 870
สวรรคต: 6 มิถุนายน ค.ศ. 913
พระราชบิดา: จักรพรรดิบาซิลที่ 1
พระราชมารดา: จักรพรรดินียูโดเคีย อินเจรินา
จักรพรรดิอเล็กซานเดอร์แห่งไบแซนไทน์ (อังกฤษ: Alexander; กรีก: Αλέξανδρος) (19 กันยายน ค.ศ. 870 – 6 มิถุนายน ค.ศ. 913) บางครั้งก็ลำดับเป็นอเล็กซานเดอร์ที่ 3 พระองค์ทรงเป็นจักรพรรดิแห่งจักรวรรดิไบแซนไทน์ของราชวงศ์มาซิโดเนียนผู้ทรงครองราชย์ระหว่าง ค.ศ. 912 จนถึง ค.ศ. 913 อเล็กซานเดอร์เป็นพระราชโอรสองค์ที่สามในพระจักรพรรดิบาซิลที่ 1 และจักรพรรดินียูโดเคีย อินเจรินา พระองค์ไม่ทรงมีปัญหาเหมือนกับพระเชษฐาจักรพรรดิลีโอที่ 6 เดอะไวส์ว่าผู้ใดเป็นพระราชบิดาที่แท้จริงระหว่างจักรพรรดิบาซิลและจักรพรรดิมิคาเอลที่ 3 เพราะประสูติหลายปีหลังจากที่จักรพรรดิมิคาเอลเสด็จสวรรคตไปแล้ว
อเล็กซานเดอร์ทรงได้รับการสวมมงกุฎให้เป็นพระจักรพรรดิร่วมกับพระราชบิดาราวปี ค.ศ. 879  หลังจากการเสด็จสวรรคตของพระเชษฐาจักรพรรดิลีโอเมื่อวันที่ 11 พฤษภาคม ค.ศ. 912 แล้วอเล็กซานเดอร์ก็เป็นพระจักรพรรดิอาวุโสเคียงข้างพระราชโอรสของลีโอ--จักรพรรดิคอนสแตนตินที่ 7 พระองค์ทรงเป็นจักรพรรดิไบแซนไทน์พระองค์แรกที่ใช้คำว่า “autocrator”  (αὑτοκράτωρ πιστὸς εὑσεβὴς βασιλεὺς)  บนเหรียญเพื่อเป็นการฉลองการเป็นอิสระจากการเป็นพระจักรพรรดิร่วมมาถึง 33 ปี หลังจากนั้นพระองค์ก็ทรงปลดที่ปรึกษาและผู้ที่ได้รับแต่งตั้งของจักรพรรดิลีโอจนแทบหมดสิ้นรวมทั้งผู้บังคับบัญชากองทัพเรือและพระสังฆราช และพระราชมารดาของคอนสแตนตินที่ 7 ผู้ทรงส่งไปไว้ในสำนักชี  และทรงหันไปแต่งตั้งให้นิโคลัส มิสติคอสให้กลับมาเป็นสังฆราชอีกครั้งหลังจากที่ถูกปลดโดยลีโอเพราะไม่เห็นด้วยกับการเสกสมรสครั้งที่สี่ของพระองค์ ระหว่างรัชสมัยอันสั้นของพระองค์อเล็กซานเดอร์ก็ถูกโจมตีโดยกองทัพของอัล-มุคตาดีร์ (Al-Muqtadir) แห่งจักรวรรดิกาหลิปอับบาซียะฮ์จากตะวันออก และทรงริเริ่มสงครามกับจักรพรรดิซิเมียนที่ 1 แห่งบัลแกเรียโดยไม่ทรงส่งบรรณาการไปถวายเมื่อซิเมียนขึ้นครองราชย์ อเล็กซานเดอร์เสด็จสวรรคตหลังจากการเล่นโปโลจากความเหน็ดเหนื่อยเมื่อวันที่ 6 มิถุนายน ค.ศ. 913 ตามที่อ้างกันว่าสมตามคำทำนายของพระเชษฐาที่ว่าจะทรงครองราชย์ได้เพียง 13 เดือนเท่านั้น
ข้อมูลเพิ่มเติม

จักรวรรดิไบแซนไทน์
จักรพรรดิอเล็กซิออสที่ 3 อันเจลอส

| อเล็กซิออสที่ 3 อันเจลอส |
| --- | --- |

ประสูติ: ค.ศ. 1153
สวรรคต: ค.ศ. 1211
จักรพรรดิอเล็กซิออสที่ 3 อันเจลอส (อังกฤษ: Alexios III Angelos, กรีก: Αλέξιος Γ' Άγγελος) (ค.ศ. 1153 – ค.ศ. 1211) อเล็กซิออสที่ 3 อันเจลอสทรงเป็นจักรพรรดิแห่งจักรวรรดิไบแซนไทน์ของราชวงศ์อันเจลิด ผู้ทรงครองราชย์ระหว่างปี ค.ศ. 1195 จนถึงปี ค.ศ. 1203 เมื่อทรงถูกถอดจากการเป็นจักรพรรดิ
ข้อมูลเพิ่มเติม

จักรวรรดิไบแซนไทน์
จักรพรรดิคอนสแตนตินที่ 7

| คอนสแตนตินที่ 7 |
| --- | --- |
พระเยซูทรงสวมมงกุฎให้คอนสแตนตินที่ 7
ประสูติ: 2 กันยายน ค.ศ. 905
สวรรคต: 9 พฤศจิกายน ค.ศ. 959(959-11-09) (54 ปี) กรุงคอนสแตนติโนเปิล
พระราชบิดา: จักรพรรดิลีโอที่ 6 เดอะไวส์
พระราชมารดา: โซอี คาร์โบนอพซินา
จักรพรรดิคอนสแตนตินที่ 7 โพรไฟโรกินนิโทส (เจ้าอาภรณ์ม่วง) (อังกฤษ: Constantine VII หรือ Constantine Porphyrogennetos (Constantine the Purple-born), กรีก: Κωνσταντίνος Ζ΄ Πορφυρογέννητος, Kōnstantinos VII Porphyrogennētos) (2 กันยายน ค.ศ. 905 – 9 พฤศจิกายน ค.ศ. 959) คอนสแตนตินเป็นพระราชโอรสในจักรพรรดิลีโอที่ 6 เดอะไวส์และพระอัครมเหสีองค์ที่สี่โซอี คาร์โบนอพซินา และเป็นพระราชนัดดาในจักรพรรดิอเล็กซานเดอร์แห่งไบแซนไทน์ คอนสแตนตินทรงมีชื่อเสียงในการทรงพระราชนิพนธ์หนังสือสองเล่ม “De Administrando Imperio” และ “De Ceremoniis”
คอนสแตนตินที่ 7 ทรงเป็นจักรพรรดิแห่งจักรวรรดิไบแซนไทน์ ของราชวงศ์มาซิโดเนีย ผู้ทรงครองราชย์ระหว่างปี ค.ศ. 908 จนเสด็จสวรรคตเมื่อวันที่ 9 พฤศจิกายน ค.ศ. 959
ข้อมูลเพิ่มเติม

จักรวรรดิไบแซนไทน์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิคอนสแตนตินที่ 7
จักรพรรดิคอนสแตนสที่ 2

| คอนสแตนสที่ 2 |
| --- | --- |
คอนสแตนสและพระราชโอรสคอนสแตนตินที่ 4
ประสูติ: 7 พฤศจิกายน ค.ศ. 630
สวรรคต: 15 กันยายน ค.ศ. 668
พระราชบิดา: จักรพรรดิคอนสแตนตินที่ 3
พระราชมารดา: จักรพรรดินีเกรกอเรีย
จักรพรรดิคอนสแตนสที่ 2 (อังกฤษ: Constans II หรือ Constantine the Bearded; กรีก: Κώνστας Β', Kōnstas II) (7 พฤศจิกายน ค.ศ. 630 – 15 กันยายน ค.ศ. 668) คอนสแตนสที่ 2 ทรงเป็นจักรพรรดิแห่งจักรวรรดิไบแซนไทน์ของราชวงศ์เฮราเคลียน ผู้ทรงครองราชย์ระหว่างปี ค.ศ. 641 จนเสด็จสวรรคตเมื่อวันที่ 15 กันยายน ค.ศ. 668 นอกจากนั้นก็ยังทรงเป็นจักรพรรดิองค์สุดท้ายที่เป็นกงสุลในปี ค.ศ. 642 และเป็นกงสุลโรมันคนสุดท้ายในประวัติศาสตร์
“คอนสแตนส” เป็นพระนามเล่น พระนามจริงคือ “เฮราไคลออส” และชื่ออย่างเป็นทางการเมื่อเป็นจักรพรรดิคือ “คอนสแตนติน” แต่ “คอนสแตนส” กลายเป็นพระนามที่ปรากฏในบันทึกไบแซนไทน์และกลายเป็นพระนามที่มาใช้ในมาตรฐานของประวัติศาสตร์ศาสตร์ (historiography)
ข้อมูลเพิ่มเติม

จักรวรรดิไบแซนไทน์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิคอนสแตนสที่ 2
จักรพรรดิแอฟริกากลาง

จักรพรรดิแอฟริกากลาง (ฝรั่งเศส: Empereur de Centrafrique) เป็นอิสริยยศที่ฌ็อง-เบแดล บอกาซา ใช้ตั้งแต่วันที่ 4 ธันวาคม ค.ศ. 1976 และราชาภิเษกเมื่อวันที่ 4 ธันวาคม ค.ศ. 1977
จักรพรรดิแอฟริกากลาง (1976–1979)

| พระบรมฉายาลักษณ์ | พระปรมาภิไธย | ขึ้นครองราชสมบัติ | สิ้นสุดรัชกาล | ความสัมพันธ์ |
| --- | --- | --- | --- | --- |
|  | โบคัสซาที่ 1 | 4 ธ.ค. 1976 | 21 พ.ย. 1979 | – |
คณะผู้เลือกตั้ง

คณะผู้เลือกตั้ง (อังกฤษ: electoral college) คือองค์คณะผู้เลือกตั้งซึ่งได้รับเลือกมาเพื่อทำหน้าที่เลือกผู้สมัครสำหรับดำรงตำแหน่งสำคัญ ซึ่งโดยปกติแล้วมักเป็นผู้แทนองค์การ พรรคการเมือง หรือหน่วยงานต่าง ๆ โดยที่ในแต่ละองค์การ พรรคการเมือง หรือหน่วยงานนั้น ๆ จะมีคณะผู้เลือกตั้งจำนวนหนึ่งเป็นผู้แทน หรือมีคะแนนเสียงซึ่งออกเสียงลงคะแนนในทางใดทางหนึ่ง
ที่มาในอดีต

ข้อมูลเพิ่มเติม: ราชาธิปไตยโดยเลือกตั้ง และ เจ้านครรัฐผู้คัดเลือก
ในกฎหมายเจอร์แมนิกยุคแรกนั้นกล่าวถึงกษัตริย์จะพึงเป็นผู้นำได้ด้วยการสนับสนุนของเหล่าขุนนาง ดังนั้น เปลายูจึงได้รับการเลือกตั้งโดยขุนนางชาววิซิกอทก่อนที่จะได้ขึ้นเสวยราชย์เป็นกษัตริย์แห่งอัสตูเรียส และกรณีเดียวกันกับพระเจ้าเปแป็งพระวรกายเตี้ยที่ได้รับเลือกโดยขุนนางชาวแฟรงก์เพื่อเป็นกษัตริย์พระองค์แรกในราชวงศ์การอแล็งเฌียง ในขณะที่เหล่าชาติเจอร์แมนิกอื่น ๆ ได้พัฒนาระบบการสืบราชสันตติวงศ์อย่างรัดกุมในช่วงก่อนสิ้นสหัสวรรษแรก อย่างไรก็ตามจักรวรรดิโรมันอันศักดิ์สิทธิ์นั้นไม่ได้เป็นเช่นนั้น และกษัตริย์แห่งชาวโรมันซึ่งมักจะได้เสวยราชย์เป็นจักรพรรดิโรมันอันศักดิ์สิทธิ์โดยการแต่งตั้งของพระสันตะปาปานั้นจะได้รับการคัดเลือกโดยองค์คณะเจ้านครรัฐผู้คัดเลือกตั้งแต่สมัยกลางตอนปลายจนถึง ค.ศ.​ 1806 (การเลือกตั้งครั้งสุดท้ายเกิดขึ้นใน ค.ศ.​ 1792)
คณะผู้เลือกตั้งในปัจจุบัน

ประเทศต่าง ๆ ที่มีเขตการเลือกตั้งท้องถิ่นที่ซับซ้อนอาจเลือกประมุขแห่งรัฐโดยวิธีการใช้คณะผู้เลือกตั้งแทนการเลือกตั้งทางตรง
คณะผู้เลือกตั้งในปัจจุบัน > สันตะสำนัก

บทความหลัก: สันตะสำนัก
ในเขตปกครองของสันตะสำนัก ซึ่งมีนครรัฐวาติกันเป็นดินแดนหลักนั้น สมาชิกในคณะพระคาร์ดินัลซึ่งประกอบด้วยพระคาร์ดินัลที่มีอายุต่ำกว่า 80 ปี ดำเนินการเลือกตั้งพระสันตะปาปาในการประชุมเลือกสันตะปาปา โดยพระสันตะปาปานั้นถือเป็นผู้นำสูงสุดของนครรัฐวาติกัน การเลือกพระสันตะปาปาจึงถือเป็นการเลือกตั้งผู้ปกครองสูงสุดเช่นในประเทศอื่น ๆ
คณะผู้เลือกตั้งในปัจจุบัน > สหรัฐ

คณะผู้เลือกตั้งสหรัฐเป็นตัวอย่างของระบบซึ่งประธานาธิบดีที่เป็นผู้นำฝ่ายบริหารนั้นมาจากการเลือกตั้งทางอ้อม โดยคณะผู้เลือกตั้งเป็นผู้แทนของทั้ง 50 รัฐ และวอชิงตัน ดี.ซี. คะแนนเสียงของประชาชนจะเป็นตัวกำหนดจำนวนผู้เลือกตั้ง ซึ่งจะทำหน้าที่เป็นผู้เลือกตั้งประธานาธิบดีผ่านทางคณะผู้เลือกตั้ง โดยแต่ละรัฐจะได้รับจำนวนผู้เลือกตั้งเท่ากับจำนวนผู้แทนในสภา (รวมทั้งสองสภา) ส่วนในวอชิงตัน ดี.ซี. ให้ถือเป็นเสมือนรัฐ แต่มีจำนวนผู้เลือกตั้งได้ไม่เกินรัฐที่มีประชากรน้อยที่สุด ซึ่งในระบบนี้ผู้เลือกตั้งทั้งหมดจะออกเสียงลงคะแนนให้กับผู้ชนะคะแนนนิยมในรัฐของตน ยกเว้นในรัฐเมนและเนแบรสกา ซึ่งผู้เลือกตั้งบางคนสามารถออกเสียงลงคะแนนให้กับผู้สมัครที่ชนะคะแนนนิยมในรัฐ และบางคนออกเสียงลงคะแนนให้กับผู้ชนะคะแนนนิยมในเขตเลือกตั้งนั้น ๆ แทนก็ได้  อย่างไรก็ตาม ในอีกหลายรัฐนั้นไม่ได้บังคับเป็นกฎหมาย ในสหรัฐนั้น ผู้สมัครประธานาธิบดีจะต้องได้รับคะแนนเสียงอย่างน้อย 270 เสียงจากผู้เลือกตั้งทั้งหมด 538 เสียง เพื่อจะชนะการเลือกตั้ง หากไม่มีผู้สมัครรายใดได้คะแนนถึง 270 เสียง สภาผู้แทนราษฎรสหรัฐ (สภาล่าง) จะเป็นผู้เลือกประธานาธิบดีแทนโดยผู้แทนในแต่ละรัฐจะมีคะแนนเสียงคนละหนึ่งคะแนน ส่วนวุฒิสภาสหรัฐทำหน้าที่เลือกรองประธานาธิบดี
คณะผู้เลือกตั้งในปัจจุบัน > ฝรั่งเศส

ในประเทศฝรั่งเศส คณะผู้เลือกตั้งได้รับการจัดตั้งขึ้นเฉพาะกาล โดยเรียกว่า กร็องเซแล็กเตอร์ (ฝรั่งเศส: grands électeurs) อันประกอบด้วยผู้แทนจากท้องถิ่นที่มีที่มาจากการเลือกตั้ง (ได้แก่ ระดับจังหวัด ระดับแคว้น และเทศมนตรี) โดยตั้งแต่ก่อตั้งสาธารณรัฐฝรั่งเศสที่ 5 เป็นต้นมานั้น กร็องเซแล็กเตอร์มีหน้าที่เลือกสมาชิกวุฒิสภา ก่อนหน้าการลงมติแก้ไขรัฐธรรมนูญใน ค.ศ. 1962 ประธานาธิบดีนั้นมาจากการเลือกตั้งโดยกร็องเซแล็กเตอร์ และก่อนหน้าการบังคับใช้รัฐธรรมนูญฉบับ ค.ศ. 1958 ประธานาธิบดีฝรั่งเศสมาจากการเลือกตั้งโดยรัฐสภาฝรั่งเศส
คณะผู้เลือกตั้งในอดีต

เจ้านครรัฐผู้คัดเลือกอันประกอบเป็นคณะผู้เลือกตั้งแห่งจักรวรรดิโรมันอันศักดิ์สิทธิ์
คะแนนเสียงของคณะผู้เลือกตั้งแบ่งตามแต่ละรัฐ ในการแบ่งเขตเลือกตั้งภายหลังจากการสำรวจจำนวนประชากรใน ค.ศ. 2010
จักรพรรดิอเล็กซิออสที่ 4 อันเจลอส

| อเล็กซิออสที่ 4 อันเจลอส |
| --- | --- |

ประสูติ: ราว ค.ศ. 1182 กรุงคอนสแตนติโนเปิล
สวรรคต: 8 กุมภาพันธ์ ค.ศ. 1204 กรุงคอนสแตนติโนเปิล
พระราชบิดา: จักรพรรดิไอแซ็คที่ 2 อันเจลอส
พระราชมารดา: ไอรีน
จักรพรรดิอเล็กซิออสที่ 4 อันเจลอส (อังกฤษ: Alexios IV Angelos หรือ Alexius IV Angelus; กรีก: Αλέξιος Δ' Άνγελος) (ราว ค.ศ. 1182 – 8 กุมภาพันธ์ ค.ศ. 1204) อเล็กซิออสที่ 4 อันเจลอสเป็นจักรพรรดิแห่งจักรวรรดิไบแซนไทน์ ของราชวงศ์อันเจลิด ผู้ทรงครองราชย์ระหว่างปี ค.ศ. 1203 จนเสด็จสวรรคตเมื่อวันที่ 8 กุมภาพันธ์ ค.ศ. 1204 อเล็กซิออสที่​ 4 เสด็จพระราชสมภพเมื่อราว ค.ศ. 1182 เป็นพระราชโอรสในจักรพรรดิไอแซ็คที่ 2 อันเจลอสและไอรีนพระอัครมเหสีพระองค์แรก เป็นพระราชนัดดาของจักรพรรดิอเล็กซิออสที่ 3 อันเจลอส
ข้อมูลเพิ่มเติม

จักรวรรดิไบแซนไทน์
คาร์กา เปซาดา

| คาร์กา เปซาดา |
| --- | --- |
ประเภท: ผจญภัย ดรามา
สร้างโดย: จานฟรานเชสกู กวาร์นีเอรี เฟร์เรย์รา กูลลาร์
เค้าโครงจาก: ฌอร์ฌึ, อุม บราซีเลย์รู โดย โอสวัลดู ฟรานซา ฌูนีโยร์
เขียนโดย: เวอร์ชันที่ 1: การ์ลูส ไกรอช แตลิส จานฟรานเชสกู กวาร์นีเอรี เพริคลีส เลอัล วอลเตอร์ จอร์จ เดิร์สท์ ดียัช โกมีส (หัวหน้างานข้อความ) เวอร์ชันที่ 2: อัลวารู รามุช อังโตนียู ฟากุนเดส เอซิลา เปโดรซู จอร์จ โมรา อีวาน ซังตานา ฌูแซ การ์วัลยู เด อาเซเวดู เลโอปอลดู เซร์ราน มารา การ์วัลยู วัลเทอร์ เนเกรา วัลซีร์ การ์รัสกู (หัวหน้างานข้อความ)
กำกับโดย: เปาลู ฌูแซ (เวอร์ชันที่ 1) โรแบร์โต นาร์ (เวอร์ชันที่ 2)
ผู้กำกับศิลป์: อารี คอสโลฟ (2522–2523; 2548–2549) กงซากา โบลตา (2522–2524) มิลตัน กงซัลวิส (2522–2524) มาร์กุส เปาลู (2546–2547) อาเลชังดรี บูรี (2548)
แสดงนำ: อังโตนียู ฟากุนเดส สเตนียู การ์เซีย
ดนตรีแก่นเรื่องเปิด: "เฟรเต" โดย เรนาตู เตย์เชย์รา (อินสทรูเมนทัล, 2522–2524; ร้องเพลง, 2548–2550) "เฟรเต" โดย ชิเตาซินโญ่และโซโรโร (2546–2547)
ผู้ประพันธ์เพลง: เรนาตู เตย์เชย์รา
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 6
จำนวนตอน: 118
การผลิต
ผู้อำนวยการผลิต: ดานีแยล ฟิลยู (เวอร์ชันที่ 1) มาร์กุส เปาลู (เวอร์ชันที่ 2)
สถานที่ถ่ายทำ: รีโอเดจาเนโร
กล้อง: กล้องหลายตัว
ความยาวตอน: 40-45 นาที
บริษัทผู้ผลิต: เซ็นทรัล โกลบู เด โปรดูเซา
ออกอากาศ
เครือข่าย: เตเว โกลบู
ออกอากาศ: 22 พฤษภาคม พ.ศ. 2522 – 2 มกราคม พ.ศ. 2524 (เวอร์ชันที่ 1)
ออกอากาศ: 29 เมษายน พ.ศ. 2546 – 7 กันยายน พ.ศ. 2550 (เวอร์ชันที่ 2)
คาร์กา เปซาดา (โปรตุเกส: Carga Pesada) เป็นซีรีส์โทรทัศน์แนวผจญภัยของบราซิล สร้างโดย จานฟรานเชสกู กวาร์นีเอรี และเฟร์เรย์รา กูลลาร์ ออกอากาศทางช่องเตเว โกลบู เมื่อวันที่ 22 พฤษภาคม พ.ศ. 2522 ถึงวันที่ 2 มกราคม พ.ศ. 2524 เวอร์ชันที่ 2 ฉายรอบปฐมทัศน์เมื่อวันที่ 29 เมษายน พ.ศ. 2546 ถึงวันที่ 7 กันยายน พ.ศ. 2550
นักแสดง > นักแสดงหลัก

อังโตนียู ฟากุนเดส รับบท เปดรู อัลวิส โกมีส ดา ซิลวา (เปดรู ดา โบเลอา) (Pedro Alves Gomes da Silva (Pedro da Boléia))
สเตนียู การ์เซีย รับบท เซเทมบรีนู "บีนู" กอร์เรยา เด โซซา (Setembrino "Bino" Correia de Souza)
การตอบรับ

ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,7 จาก 5
แหล่งข้อมูลอื่น

คาร์กา เปซาดา (เวอร์ชันที่ 1) ที่อินเทอร์เน็ตมูวีเดตาเบส
คาร์กา เปซาดา (เวอร์ชันที่ 2) ที่อินเทอร์เน็ตมูวีเดตาเบส
จักรพรรดิติแบริอุสที่ 2

| ติแบริอุสที่ 2 |
| --- | --- |
ภาพบนเหรียญของจักรพรรดิติแบริอุสที่ 2
ประสูติ: ราว ค.ศ. 520
สวรรคต: 14 สิงหาคม ค.ศ. 582
จักรพรรดิติแบริอุสที่ 2 กงสตันตีนุส หรือ เฟลเวียส ติแบริอุส กงสตันตีนุสัส ออกัสตัส (อังกฤษ: Tiberius II Constantine; กรีก: Tiberios Konstantinos) (ราว ค.ศ. 520/ค.ศ. 535 – 14 สิงหาคม ค.ศ. 582) ติแบริอุสทรงเป็นจักรพรรดิแห่งจักรวรรดิไบแซนไทน์ของราชวงศ์จัสติเนียน ผู้ทรงครองราชย์ระหว่างปี ค.ศ. 574 จนเสด็จสวรรคตเมื่อวันที่ 14 สิงหาคม ค.ศ. 582
ระหว่างที่ทรงราชย์จักรพรรดิติแบริอุสพระราชทานทองจำนวน 7,200 ปอนด์ทุกปีเป็นเวลาสี่ปี
ข้อมูลเพิ่มเติม

จักรวรรดิไบแซนไทน์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จักรพรรดิติแบริอุสที่ 2
คณะภคินีเซนต์ปอล เดอ ชาร์ตร

| --- | --- |
Sisters of Saint Paul of Chartres

ชื่อย่อ: S.P.C.
คําขวัญ: OMINIBUS OMNIA FACTUS SUM (ข้าพเจ้าเป็นทุกอย่างสำหรับทุกคน)
ก่อตั้ง: ค.ศ. 1696 (พ.ศ. 2239)
ผู้ก่อตั้ง: คุณพ่อหลุยส์ โชเวต์
ประเภท: คณะนักบวชคาทอลิก
สํานักงานใหญ่: ชาทร์ ประเทศฝรั่งเศส
มหาธิการิณี: แมร์ มารีย์ กอเรตตี ลี
เว็บไซต์: http://www.spcthai.org คณะภคินีเซนต์ปอล เดอ ชาร์ตร แขวงประเทศไทย
คุณพ่อหลุยส์ โชเวต์ ผู้ก่อตั้งคณะภคินีเซนต์ปอล เดอ ชาร์ตร
คณะภคินีเซนต์ปอล เดอ ชาร์ตร (ฝรั่งเศส: Sœurs de Saint-Paul de Chartres) เป็นคณะนักบวชคาทอลิกหญิงที่ก่อตั้งขึ้นที่ประเทศฝรั่งเศส เน้นทำงานด้านการจัดการศึกษาและรักษาพยาบาลผู้ป่วย
ประวัติโดยย่อ

คณะภคินีเซนต์ปอล เดอ ชาร์ตร ก่อตั้งขึ้นในคริสต์ศตวรรษที่ 17 จากการที่บาทหลวงหลุยส์ โชเวต์ (Louis CHAUVET) อธิการโบสถ์เลอเลวีย์-ลา-เชอนาร์ ได้รวมกลุ่มหญิงสาวชาวนา 4 คน ตั้งเป็นคณะภคินีในปี ค.ศ. 1696 เน้นทำงานช่วยเหลือการศึกษาและรักษาพยาบาลผู้ป่วย ในตอนแรกมีชื่อว่า "คณะภคินีเมตตาธรรม" (Sisters of Charity) ให้ภคินีมารี-อาน เดอ ตียี เป็นผู้อบรม ต่อมาในปี ค.ศ. 1707 บาทหลวงโชเวต์ได้มอบคณะภคินีนี้ให้อยู่ในความดูแลของบิชอปปอล กอเด เด มาเรส์ (Paul Godet des Marais) บิชอปแห่งชาทร์ในขณะนั้น และได้ตั้งชื่อให้ใหม่ว่า "คณะภคินีเซนต์ปอล" เพื่อให้ยึดถือเอานักบุญเปาโลอัครทูตเป็นนักบุญองค์อุปถัมภ์ของคณะและเป็นแบบอย่างในการประกาศข่าวดี แคนันโกลด มาเรอโช ได้รับแต่งตั้งเป็นอธิการคนแรก จึงดำเนินการปรับปรุงวินัยประจำคณะจนเสร็จสมบูรณ์
คณะภคินีเซนต์ปอลฯ ได้เติบโตขึ้นเรื่อย ๆ และขยายงานไปปฏิบัติงานตามพันธกิจยังพื้นที่ต่าง ๆ ในประเทศฝรั่งเศส จนวันที่ 17 มิถุนายน ค.ศ.1931 สมเด็จพระสันตะปาปาปิอุสที่ 11 จึงประกาศรับรองสถานะและธรรมนูญของคณะภคินีเซนต์ปอล เดอ ชาร์ตร อย่างเป็นทางการ
บทบาทด้านการศึกษา & พยาบาล ของคณะฯ ในไทย

คณะภคินีเซนต์ปอล เดอ ชาร์ตร ได้เดินทางเข้ามาปฏิบัติหน้าที่ในประเทศไทยครั้งแรกในปี พ.ศ. 2441 ตามคำเชิญของมุขนายกฌอง หลุยส์ เวย์ เพื่อช่วยเหลืองานด้านพยาบาลในโรงพยาบาลเซนต์หลุยส์ ต่อมาในปี พ.ศ. 2448 ภคินีของคณะได้เข้าช่วยงานสอนภาษาต่างประเทศ การเย็บปักถักร้อย และดนตรีในโรงเรียนอัสสัมชัญคอนแวนต์ และร่วมกับมุขนายกฌอง หลุยส์ เวย์ ก่อตั้งโรงเรียนซางตาครู้สคอนแวนท์ในปี พ.ศ. 2449 และก่อตั้งโรงเรียนเซนต์โยเซฟคอนเวนต์ในปี พ.ศ. 2450 โดยอธิการิณีแซงต์ซาเวียร์ (Mère Saint-Xavier)
คณะฯเข้ามาเผยแพร่ธรรม และช่วยส่งเสริมงานพัฒนาสังคมไทยด้านการศึกษา การรักษาพยาบาล และการช่วยเหลือบรรเทาทุกข์ผู้ยากไร้ ปัจจุบันนี้คณะภคินีเซนต์ปอล เดอ ชาร์ตร แขวงประเทศไทย มีโรงเรียนในสังกัดทั้งสิ้น 22 แห่ง และสถานที่ที่คณะฯช่วยบริหาร 16 แห่ง ซึ่งถือเป็นสถานที่แพร่ธรรมของคณะฯ ในประเทศไทย ได้แก่
บทบาทด้านการศึกษา & พยาบาล ของคณะฯ ในไทย > โรงเรียน / สถานที่แพร่ธรรม ของคณะภคินี เซนต์ปอล เดอ ชาร์ตร

| ลำดับ | รายชื่อ | ปีก่อตั้ง พ> ศ. |
| --- | --- | --- |
| 1 | โรงเรียนอัสสัมชัญคอนแวนต์ | 2448 (ค.ศ. 1905) |
| 2 | โรงเรียนซางตาครู้สคอนแวนท์ | 2449 (ค.ศ. 1906) |
| 3 | โรงเรียนเซนต์โยเซฟคอนเวนต์ | 2450 (ค.ศ. 1907) |
| 4 | โรงเรียนเซนต์ฟรังซีสซาเวียร์คอนแวนต์ | 2468 (ค.ศ. 1925) |
| 5 | โรงเรียนเซนต์โยเซฟ นครสวรรค์ | 2499 (ค.ศ. 1956) |
| 6 | โรงเรียนเซนต์ปอลคอนแวนต์ | 2506 (ค.ศ. 1963) |
| 7 | โรงเรียนเซนต์โยเซฟ ระยอง | 2506 (ค.ศ. 1963) |
| 8 | โรงเรียนเซนต์โยเซฟ บางนา | 2511 (ค.ศ. 1968) |
| 9 | โรงเรียนเซนต์โยเซฟ ศรีเพชรบูรณ์ | 2518 (ค.ศ. 1975) |
| 10 | โรงเรียนเซนต์โยเซฟ ทิพวัล | 2520 (ค.ศ. 1977) |
| 11 | โรงเรียนเซนต์โยเซฟ เกาะสมุย | 2526 (ค.ศ. 1983) |
| 12 | โรงเรียนเซนต์ปอล หนองคาย | 2527 (ค.ศ. 1984) |
| 13 | โรงเรียนโรซารีโอวิทยา | 2531 (ค.ศ. 1988) |
| 14 | โรงเรียนเซนต์โยเซฟ เพชรบุรี | 2532 (ค.ศ. 1989) |
| 15 | โรงเรียนเซนต์โยเซฟ ท่าแร่ | 2537 (ค.ศ. 1994) |
| 16 | โรงเรียนอัสสัมชัญคอนแวนต์ สีลม | 2538 (ค.ศ. 1995) |
| 17 | โรงเรียนเจ้าฟ้าอุบลรัตน์ | 2538 (ค.ศ. 1995) |
| 18 | โรงเรียนเซนต์โยเซฟ แม่ระมาด | 2539 (ค.ศ. 1996) |
| 19 | โรงเรียนเซนต์ฟรังซีสเซเวียร์ เมืองทองธานี | 2540 (ค.ศ. 1997) |
| 20 | โรงเรียนอัสสัมชัญคอนแวนต์ ลำนารายณ์ | 2541 (ค.ศ. 1998) |
| 21 | โรงเรียนเซนต์โยเซฟ แม่แจ่ม | 2549 (ค.ศ. 2006) |
| 22 | โรงเรียนอัสสัมชัญคอนแวนต์ ลพบุรี | 2550 (ค.ศ. 2007) |
บทบาทด้านการศึกษา & พยาบาล ของคณะฯ ในไทย > สถานที่ ที่คณะฯ ช่วยบริหารงาน / สถานที่แพร่ธรรมของสังฆมณฑล

| ลำดับ | รายชื่อ | ปีก่อตั้ง พ> ศ. |
| --- | --- | --- |
| 1 | โรงเรียนเซนต์แอนโทนี | 2490 (ค.ศ. 1947) |
| 2 | โรงเรียนมารดานฤมล | 2498 (ค.ศ. 1955) |
| 3 | โรงเรียนมารีย์วิทยา | 2499 (ค.ศ. 1956) |
| 4 | โรงเรียนพระแม่สกลสงเคราะห์ | 2512 (ค.ศ. 1969) |
| 5 | โรงเรียนภัทรวิทยา | 2515 (ค.ศ. 1972) |
| 6 | โรงเรียนเซนต์หลุยส์ศึกษา | 2518 (ค.ศ. 1975) |
| 7 | โรงเรียนอนุบาลนิจจานุเคราะห์ | 2518 (ค.ศ. 1975) |
| 8 | โรงเรียนซางตาครู้สศึกษา | 2520 (ค.ศ. 1977) |
| 9 | โรงเรียนพระมารดานิจจานุเคราะห์ | 2528 (ค.ศ. 1985) |
| 10 | โรงเรียนศีลรวี | 2532 (ค.ศ. 1989) |
| 11 | โรงเรียนสันติวิทยา | 2533 (ค.ศ. 1990) |
| 12 | โรงเรียนยอแซฟอุปถัมภ์ แผนกหญิง | 2549 (ค.ศ. 2006) |
| 13 | โรงเรียนปรีชาญาณศึกษา | 2552 (ค.ศ. 2009) |
| 14 | วิทยาลัยเซนต์หลุยส์ | 2528 (ค.ศ. 1985) |
| 15 | โรงพยาบาลเซนต์หลุยส์ | 2441 (ค.ศ. 1898) |
| 16 | โรงพยาบาลเซนต์เมรี่ | 2517 (ค.ศ. 1974) |
มหาธิการิณี

| 0 | 1 | 2 | 3 |
| --- | --- | --- | --- |
| ลำดับ | รายนาม | ค.ศ. | หมายเหตุ |
| 1. | แมร์มารีย์ มีโช - Mère Marie MICHEAU | 1700 - 1702 |  |
| 2. | แมร์มารีย์ อานน์ เดอ ติยี - Mère Marie Anne de TILLY   | 1702 - 1703 |  |
| - | นางสาวมารีย์ เทแรส ดู ทรองเชย์ - Melle Marie Thérèse du TRONCHAY | 1708 - 1717 | คุณพ่อมาเรโชกำหนดให้ดูแลคณะ |
| 3. | แมร์บาร์บ ฟูโกล์ต - Mère Barbe FOUCAULT | 1717 - 1726 |  |
| 4. | แมร์มารีย์ อานน์ - Mère Marie Anne DESLANDRES | 1726 - 1758 |  |
| 5. | แมร์มารี ชานน์ - Mère Marie Jeanne GUYON | 1758 - 1783 |  |
| 6. | แมร์มารีย์ ชานน์ - Mère Marie Jeanne ROUSSET | 1783 - 1790 |  |
| 7. | แมร์มารีย์ โจสโซม - Mère Marie JOSSEAUME | 1790 - 1834 |  |
| 8. | แมร์มารีอา - Mère Maria ROUYRRE | 1834 - 1843 , 1855 - 1861] |  |
| 9. | แมร์ธาอีส - Mère Thaïs BOUCHER | 1843 - 1849 |  |
| 10. | แมร์วิคตอรีน - Mère Victorine GOUGEON | 1849 - 1855 |  |
| 11. | แมร์เอลี - Mère Elie JARRET | 1861 - 1867 , 1874 - 1880] |  |
| 12. | แมร์แซงต์ลุค - Mère Saint Luc BLEUZE | 1867 - 1874 , 1880 - 1887] |  |
| 13. | แมร์ลาครัวซ์ - Mère Lacroix BINET | 1887 - 1907 |  |
| 14. | แมร์มารีย์ อิซาอี - Mère Marie Isaïe PELOUARD | 1907 - 1913 |  |
| 15. | แมร์มารีย์ เซลีนา - Mère Marie Célina POULLIN | 1913 - 1917 |  |
| 16. | แมร์เอมเม ดู ซาเครเคอ - Mère Aimée du S.C. VEYSSET   | 1917 - 1929 |  |
| 17. | แมร์แซงต์ บาร์เธเลมี - Mère Saint Barthélemy GARDET | 1929 - 1941 |  |
| - | แมร์กาเบรียล เดอ มารีย์ - Mère Gabrielle de Marie BEAUGY | 1941 - 1947 | อุปมุขนายก |
| 18. | แมร์เรอเน เดอ เยซู - Mère René de Jésus DEMEUSY | 1947 - 1959 |  |
| 19. | แมร์มารีย์ ปอล เดอ เยซู - Mère Marie Paul de Jésus BORD | 1959 - 1971 |  |
| 20. | แมร์มอร์นิค เดอ แซงต์เดอนี - Mère Monique de St Denys BERTRAND | 1971 - 1989 |  |
| 21. | แมร์อานน์ มารีย์ - Mère Anne Marie AUDET | 1989 - 2001 |  |
| 22. | แมร์มีเรียม เดอ แซงต์อานน์ กิจเจริญ - Mère Myriam de Ste Anne KITCHAROEN | 2001 - 2013 |  |
| 23. | แมร์มารีย์ กอเรตตี ลี - Mère Maria Goretti LEE | 2013 - ปัจจุบัน |  |
ความหมายของตรา ของคณะภคินีเซนต์ปอล เดอ ชาร์ตร

สัญลักษณ์ของคณะเซนต์ปอล เดอ ชาร์ตร เป็นรูปสี่เหลี่ยม มีโล่อยู่ตรงกลาง ความหมายของโล่เป็นดังนี้ ข้างบนสุด เป็นรวงข้าวตั้งตรง สูงเท่ากัน 4 รวง ซึ่งบ่งบอกถึงความซื่อสัตย์ ความราบเรียบและความเท่าเทียมกันในหมู่ภคินี 4 คนแรก
รวงข้าวเขียวสด คือ การเริ่มต้นของภคินีที่แม้จะเยาว์วัย แต่ทำงานหนักเกินกำลัง เพื่อเป็นการพลีชีพ ประดุจ เมล็ดพืชเล็กๆ ที่ตกสู่ดิน
พื้นสีทอง หมายถึง ความสว่างที่เจิดจ้า หลังวันแห่งความมืดมนที่ท้องทุ่งที่ราบโบส
สีฟ้า เป็นสีของพระมารดาที่ภคินีรัก เธอพิสูจน์ความรักนี้ ด้วยการสวดสายประค าและเลียนแบบพระมารดา
เดอ ชาร์ตร เป็นชื่อที่สอง บอกถึงบ้านแม่ ซึ่งเป็นหัวใจ และศูนย์รวมเอกภาพของภคินีตั้งอยู่ใกล้ อาสนวิหารพระมารดาแห่งชาร์ตร
สีแดง สีแห่งความรัก สีเลือด เลือดแห่งความตายและความกล้าหาญของนักบุญเปาโลมรณสักขี องค์อุปถัมภ์ของภคินี ผู้ถือดาบแห่งพระวาจา ชูรับความมีชัย
บทจดหมาย ที่เปิดอยู่ มีคำจารึกว่า “จงเป็นทุกอย่างสำหรับทุกคน” บ่งบอกถึงฐานะผู้รับใช้ของภคินี ในการนำมนุษย์ให้รอดเพื่อเทิดพระเกียรติพระเจ้า
ภาษาลาติน 3 คำ คือ REGULARITE (ซื่อสัตย์) SIMPLICITE (ราบเรียบ) TRAVAIL (การงาน) เป็นการ เตือนใจ ให้ยึดถือและปฏิบัติในคุณธรรมของความซื่อสัตย์ สุภาพราบเรียบ และขยันขันแข็งใน การทำงาน
จักรพรรดิโพกัส

จักรพรรดิโพกัส (อังกฤษ: Phocas; กรีก: Φωκάς, Phokas) ( – ค.ศ. 610) โพกัสทรงขึ้นครองราชย์เป็นพระจักรพรรดิแห่งจักรวรรดิไบแซนไทน์ โดยการชิงราชบัลลังก์จากจักรพรรดิเมาริกิอุส ต่อมาพระองค์เองก็ถูกโค่นราชบัลลังก์โดยจักรพรรดิเฮราคลิอัสหลังจากที่ทรงพ่ายแพ้ในสงครามกลางเมือง ระยะเวลาการครองราชย์ของพระองค์เริ่มขึ้นตั้งแต่ปี ค.ศ. 602 และสิ้นสุดลงใน ค.ศ. 610
ข้อมูลเพิ่มเติม

จักรวรรดิไบแซนไทน์